kardosdrur/scandi-wiki huggingface dataset:
Arne Schmiegelow

Arne Schmiegelow (født 24. juli 1894 i København, død 5. februar 1961) var en dansk skibsreder.

Han var søn af direktør i Østasiatisk Kompagni Christian Schmiegelow og hustru Thyra Ingeborg f. Meyer, blev student 1913 og uddannet i rederivirksomheder i Tyskland, England og Frankrig. Han indtrådte i Dampskibsselskabet Torm 1917, blev prokurist 1921 og var reder for samme selskab 1922-1950.

Han var medlem af bestyrelsen for Dampskibsselskabet Torm fra 1950, formand 1950-1955 og medlem af bestyrelsen for De Baltiske Assurandører fra 1922.

I 1927 lod han en stor villa opføre på Bernstorffsvej 30 i Hellerup ved arkitekterne Curt von Lüttichau og Alfred Skjøt-Pedersen. Villaens have er siden udstykket og villaen er nu Vietnams ambassade.

Kilder 
 Arne Schmiegelow i Kraks Blå Bog, 1957

Skibsredere fra Danmark
Personer fra København
Personer fra Hellerup
Danskere i 1900-tallet
Personer i Kraks Blå Bog (afdøde)
Arne
Victoriano Huerta

José Victoriano Huerta Márquez (22. december 1850 – 13. januar 1916) var en officer og præsident i Mexico fra den 18. februar 1913 til den 15. juli 1914. Han var født i Colotlán i den mexikanske delstat Jalisco.

Eksterne henvisninger 

Militærfolk
Mexicos præsidenter
Mordere fra Mexico
Frits Christian Becker

Frits Christian Becker (15. oktober 1882 i København – 23. august 1959) var en dansk professor og civilingeniør.

Becker var søn af fuldmægtig i DFDS Frederik Becker (død 1925) og hustru Agnes adopt. Trier (død 1934), blev cand.polyt. 1904 og var først assisterende, senere ledende ingeniør ved forskellige af Statens byggearbejder. 1919 blev han lektor, 1927 docent og var professor i opvarmning og ventilation ved Danmarks Tekniske Højskole 1935-1953.

Under indtryk af forsyningssituationen udkastede Becker under 2. verdenskrig en plan til et lavenergihus, hvor en vindmølle skulle levere strøm til elvarme og varmt forbrugsvand. I 1951 byggede han et nu nedrevet forsøgshus ved sit sommerhus på Ternevej i Vejby Strand. Arkitekten Paul Vink var forsøgskanin og beboede huset i et par år.

Han var Ridder af Dannebrog og Dannebrogsmand.

Kilder 
 Kraks Blå Bog 1957 
 Peter Olesen, 25 huse ved Vejby Strand, København: Thaning & Appel og Vejby-Tibirke Selskabet 2002, s 34-37. 

Ingeniører fra Danmark
Professorer fra Danmarks Tekniske Universitet
Riddere af Dannebrog
Danskere i 1900-tallet
Personer fra København
Personer i Kraks Blå Bog (afdøde)
Alumni fra Danmarks Tekniske Universitet
T.A. Thierry

T.A. Thierry (10. september 1873 – 6. april 1953) var en dansk arkitekt, der arbejdede i nationalromantik og Bedre Byggeskik.

Han gik på Kunstakademiets Arkitektskole 1898-1904 og var medarbejder på Martin Nyrops tegnestue ved byggeriet af Københavns Rådhus 1899-1905. Fra 1910 havde han egen tegnestue i Klampenborg.

Han var gift med Ellen Scheel (død 1957).

Udvalgte værker 
 Hegnsmur ved Femvejen (1908-09)
 Maglegårdsskolen, Mantziusvej 21, Hellerup (1909, sammen med Andreas Thejll)
 Villa for malermester Hindberg, Vitus Berings Allé 5, Klampenborg (1918)
 Villa for sagfører G. Johnsen, Taarbæk Strandvej 34A, Taarbæk (1929)

Referencer 

Arkitekter fra Danmark
Nationalromantiske arkitekter
Danskere i 1900-tallet
Værk (fabrik)

Ved et værk (fra tysk werck) forstås en virksomhed, hvor ild som regel indgår som en del af vareforædlingen. I denne betydning har benævnelsen været brugt om blandt andet glasværker, teglværker, krudtværker, hammerværker, kobberværker og valseværker.

Erhvervsliv
Abd Manaf ibn Qusai

‘Abdu Manāf ibn Quṣayy (arabisk:عبد مناف بن قصي) hørte til qurayshitterne og var kaliffen Alis og profeten Muhammeds tipoldefar. Faderen var Quṣayy ibn Kilāb. Han er også stamfader til umayyaderne.

Se også 
Sahaba
Abd Manaf (navn)

Referencer

Eksterne henvisninger 
al-islam.org 

 
Quraysh
Personer fra Arabien
Den flyvende kuffert

Den flyvende Kuffert er et eventyr af H.C. Andersen udgivet af C.A. Reitzel i København den 19. oktober 1839 som en del af eventyrsamlingen Eventyr, fortalte for Børn. Ny Samling. Andet Hefte. 1839 sammen med Paradisets have og Storkene.

Handling
En ung mand øder sin arv bort, indtil han ikke har andet tilbage end et par skilling, et par tøfler og en gammel morgenkåbe. En ven sender ham en kuffert med vejledning til at pakke sammen og tage afsted. Da han ikke har noget at pakke, kommer han selv ind i kufferten. Kufferten er fortryllet, og den fører ham til tyrkernes land. Han bruger kufferten til at besøge sultanens datter, som bliver holdt i et tårn på grund af en profeti om, at hendes ægteskab ville være ulykkeligt.

Han overtaler hende til at gifte sig med ham. Da hendes far og mor besøger tårnet, fortæller han dem en historie. De er imponerede og giver samtykke til ægteskabet. For at fejre sit kommende ægteskab køber den unge mand fyrværkeri og flyver over landet og affyrer det. Da han vender tilbage til jorden, antænder en gnist kufferten, og den unge mand kan ikke længere besøge prinsessen i tårnet. I stedet vandrer han rundt i verden og fortæller historier.

Referencer

Eksterne henvisninger 

Eventyr af H.C. Andersen
Litteratur i 1839
UEFA Cup 1972-73

UEFA Cup 1972-73 var den anden udgave af denne turnering. Finalerne blev samlet vundet af FC Liverpool over Borussia Mönchengladbach.

Dansk fodbold havde 2 klubber med, der begge nåede til anden runde, Boldklubben Frem slog først franske FC Sochaux og tabte dernæst til hollandske FC Twente. Hvidovre gik gratis videre fra første runde, da finske HJK Helsinki trak sig, hvorefter de tabte til de senere finaledeltagere tyske Borussia Mönchengladbach, der scorede flest point af alle (kalkuleret med 3 point for sejr, selvom det ikke gjaldt dengang).

I denne tabel er udebaneresultaterne markeret med kursiv.

1972-73
Fodbold i 1972
Fodbold i 1973
Frederik Adolph Uldall

Frederik Adolph Uldall (1. oktober 1806 på herregården Espe ved Korsør – 4. marts 1873) var en dansk læge, søn af generalkrigskommissær Johan Frederik Uldall og Maria Dorothea f. Købke.

Dimitteret fra Borgerdydskolen i Kjøbenhavn 1825 tog han 1830
først den kirurgiske, derpaa den medicinske Examen, fungerede
de følgende Aar som medicinsk Kandidat paa Frederiks Hospital,
var fra 1833 praktiserende Læge i Kjøbenhavn, fra 1834
Distriktslæge paa Christianshavn. 1833 erhvervede han sig baade
Licentiat- og Doktorgraden i Medicin. 1836 blev han Stadsfysikus i
Fredericia og Læge ved Byens Sygehus, som han fik oprettet. 1843
udnævntes han til Landfysikus i Sjællands nordre Fysikat, hvorfra
han tog sin Afsked 1871 paa Grund af Svagelighed. Derefter
privatiserede han paa Frederiksberg indtil sin Død.
1852 var han bleven Justitsraad, 1868 Etatsraad. Han ægtede
27. Sept. 1835 Elisabeth Johanne Sick (f. 30. Dec. 1809 d. 21. Marts
1900), Datter af Sekretær i det udenrigske Departement,
Legationsraad Christian Frederik Sick.

I sin Virksomhed som privat Læge og som Embedslæge var
han højt skattet for sin store Pligtfølelse, sin Samvittighedsfuldhed
og Humanitet. Men han har desuden indlagt sig betydelig
Fortjeneste ved sin omfattende litterære Virksomhed paa
Sundhedspolitiets og Medicinallovgivningens Omraade. Den af ham udgivne
Række Hjælpemidler og Haandbøger i denne Retning udmærke sig ved Nøjagtighed og Paalidelighed og have derfor ogsaa vundet
megen Paaskjønnelse, saaledes hans «Haandbog i den gjældende
Medicinallovgivning for Danmark» (1835), «Danmarks gjældende
civile Lovgivning angaaende Apothekervæsenet» (1835), «Haandbog
i den gjældende militære Medicinallovgivning for Danmark» (1836),
«Haandbog i Sundhedspolitiet med særligt Hensyn paa Danmark,
udarbejdet for Læger og Jurister» (1840) -- et af Lægeselskabet
Philiatrien kronet Prisskrift -- og endelig hans sidste Skrift, det
stadig meget benyttede «Den civile Medicinallovgivning i
Kongeriget Danmark med nordlige Bilande og Kolonier» (I-II 1863,
III 1873). En Særstilling i hans Produktion indtager det af
Sundhedskollegiet kronede Prisskrift: «Statistisk Fremstilling og kritisk
Sammenligning af tyve Staters Medicinalforfatninger med særligt
Hensyn til den danske samt Ideer til dennes Reform» (I-II 1844).
De Reformforslag, han heri fremsatte, mødte stærke Indsigelser i
hin, den unge Liberalismes Tid paa Grund af deres fremtrædende
bureaukratiske Tendens.

Læger fra Danmark
Danskere i 1800-tallet
Faglitterære forfattere fra Danmark
Personer i Dansk Biografisk Leksikon
Dansksprogede forfattere fra Danmark
Gebhard Christian Vilhelm Obelitz

Gebhard Christian Vilhelm Obelitz (30. oktober 1816 i København – 12. september 1881 på Høvdinggård ved Præstø) var en dansk højesteretsassessor.

Obelitz var søn af chef for Hof- og Stadsrettens arkivkontor Frederik Obelitz (26. oktober 1773 – 31. marts 1839) og Ellen f. Findt (16. november 1782 – 28. december 1869), blev 1833 student fra Borgerdydskolen sammesteds, 1837 juridisk kandidat, arbejdede derefter i nogle år i Højesterets justitskontor, blev 1842 auditør i Hæren, 1843 surnumerær sekretær ved protokollerne i Højesteret, 1845 fast ansat i denne stilling, konstitueredes i de følgende år gentagne gange som assessor i den kongelige lands, udnævntes 1854 til assessor i den nævnte ret, fungerede tillige efter 1865 af og til som formand i Sø- og Handelsretten og beskikkedes 1870 til højesteretsassessor, hvilken stilling han beklædte indtil sin død.

Obelitz, der 1841 vandt Universitetets guldmedalje for en retsvidenskabelig afhandling, var ikke blot en samvittighedsfuld embedsmand og en dygtig jurist, men havde tillige en levende interesse for hovedstadens kommunale forhold, hvilket havde til følge, at han 1871 blev formand for Københavns Overligningskommission og 1877 blev valgt til borgerrepræsentant.

Han ægtede 18. juni 1846 Julie Johanne Munthe af Morgenstierne (f. 4. august 1820), en datter af oberstløjtnant og toldinspektør i Vejle Bredo Ove Ernst M. af M. og Henriette f. Scharffenberg.

Kilder 
 Georg Kringelbach, "Gebhard Christian Vilhelm Obelitz", i: C.F. Bricka (red.), Dansk Biografisk Lexikon, København: Gyldendal 1887-1905.

Eksterne henvisninger 

Landsdommere fra Danmark
Højesteretsdommere fra Danmark
Personer fra København
Riddere af Dannebrog
Medlemmer af Københavns Borgerrepræsentation i 1800-tallet
Gebhard Christian Vilhelm
Personer i Dansk Biografisk Leksikon
Medlemmer af Sø- og Handelsretten
Auditører fra Danmark
Modtagere af Københavns Universitets guldmedalje
Luftschutzwarndienst

Luftschutzwarndienst (LSW) (tjeneste for varsling af luftangreb) var en tysk civil organisation som havde ansvaret for varsling af luftangreb på tyske byer og installationer under anden verdenskrig.

LSW blev ledet af det tyske Luftwaffe.

Organisationer fra Tyskland
Nazi-Tyskland
Guido Gezelle

Guido Pieter Theodorus Josephus Gezelle (født 1. maj 1830 i Brügge, død 27. november 1899 sammested) var en indflydelsesrig flamsksproget digter og forfatter og katolsk præst fra Belgien. 

Han blev født i Brügge, en by i den belgiske provins Vest-Flandern, hvor han kom til at bo det meste af sit liv. Han var søn af Monica Devriee og Pieter Jan Gezelle, der var uddannet gartner. Guido Gazelle var også onkel til den berømte forfatter Stijn Streuvels (Frank Lateur). Han blev ordineret som præst i 1854 og arbejdede som lærer og præst i Roeselare. 

Guido Gezelle arbejdede med at udvikle et uafhængigt flamsk sprog som skulle være mere eller mindre separeret fra det nederlandske sprog, der havde et mere "hollandsk" præg. Han benyttede sig af et nederlandsk som var voldsomt inspireret af den lokale vest-flamske dialekt i sin digtning. Hans arbejde var ofte påvirket af hans mystiske kærlighed til Gud og skabelsen. Senere blev hans arbejde associeret med den litterære impressionisme, som han i dag betragtes som ophavsmanden til.

Bibliografi 
 Kerkhofblommen (1858)
 Vlaemsche Dichtoefeningen (1858)
 Kleengedichtjes (1860)
 Gedichten, Gezangen en Gebeden (1862)
 Tijdkrans (1893)
 Rijmsnoer (1897)
 Laatste Verzen (1901)

Referencer

Eksterne henvisninger 

Præster fra Belgien
Digtere fra Belgien
Personer fra Brugge
Alex Metreveli

Aleksandr Iraklijevitj Metreveli (russisk: Александр Ираклиевич Метревели) , kendt som Alex Metreveli ; født 2. november 1944), er en tidligere tennisspiller, som i sin aktive karriere repræsenterede Sovjetunionen.

Metreveli er født i Tbilisi i det nuværende Georgien

Han største resultat var den finaleplads han opnåede i Grand Slam-turneringen Wimbledon i 1973. Han tabte finalen til tjekkiske Jan Kodeš med 1-6, 8-9, 3-6.

Eksterne henvisninger 

Tennisspillere fra Georgien
ACAB (flertydig)

Forkortelsen ACAB har flere betydninger:
 ACAB – er en forkortelse for All Cops Are Bastards.
 ACAB (Bornholm) – er en kunsthåndværkersammenslutning på Bornholm
Paul Sabatier (kemiker)

Paul Sabatier (født 5. november 1854 i Carcassonne, død 14. august 1941 i Toulouse) var en fransk kemiker, der i 1912 modtog Nobelprisen i kemi for katalyse i organisk kemi sammen med Victor Grignard, der fik den for organiske synteser.

I sin tidlige forskning beskæftigede Sabatier sig med svovls og metalliske sulfaters termokemi, hvilket førte til hans doktorgrad. I Toulouse udvidede han sit forskningsfelt til at omfatte sulfider, klorider, kromater og kobberholdige forbindelser. Han studerede også nitrogenoxider. I 1900 opdagede han, at umættede organiske forbindelser kan optage brint, når de ledes over en nikkelkatalysator. Senere fandt han, at man med brint og bestemte katalysatorer kan omdanne carbonoxid til methan, nitrobenzen til anilin og acetone til propanol.

Sabatier er mest kendt for Sabatier-processen og hans værk La Catalyse en Chimie Organique, der udkom i 1913. Han er desuden kendt for Sabatier-katalyseprincippet. I Toulouse er Université Paul Sabatier opkaldt efter Sabaiter.

Han var fra 1928 medlem af Kungliga Vetenskapsakademien samt af Académie des sciences. Han var desuden tildelt Æreslegionen.

Eksterne henvisninger 

 Biografi af Sabatier på Nobelprisens hjemmeside 

Kemikere fra Frankrig
Nobelprismodtagere i kemi
Riddere af Æreslegionen
Nobelprismodtagere fra Frankrig
The Hollywood Reporter

The Hollywood Reporter er et amerikansk brancheblad for underholdningsindustrien og blev lanceret af William R. Wilkerson den 3. september 1930. Sammen med Variety er det det største magasin indenfor sit område.

Eksterne henvisninger 
Hollywoodreporter.com

Tidsskrifter fra USA
Etableret i 1930
Folkefronten til Palæstinas Befrielse-Generalkommandoen

Folkefronten til Palæstinas Befrielse-Generalkommandoen (ofte forkortet PFLP-GC efter engelsk Popular Front for the Liberation of Palestine-General Command) er en organisation ledet af Ahmed Jibril og udbrudt af PFLP i 1968.
PFLP-GC har stået på den Europæiske Unions terrorliste siden 2006. PFLP-GC figurerer som terrororganisation på EU's og USA's henholdvise terrorlister.

Gruppen har en paramilitær fløj kaldet Jihad Jibril Brigades.

Historie 
I 1989 var der terroralarm i samtlige nordiske lufthavne.
Ifølge information i Ekstra Bladet var der tale om 10–13 palæstinensiske terrorister sandsynligvis fra PFLP-GC, der ville lave en aktion mod et fly.

I maj 2002 dræbte en bilbombe Jihad Jibril, den 41-årige søn af Ahmed Jibril.
Jihad Jibril var en af organisationens militærchefer. 
PFLP-GC beskyldte Mossad for mordet, men det blev benægtet.

I forbindelse med den syriske borgerkrig har PFLP-GC støttet Bashar al-Assad og skulle angiveligt have kæmpet sammen med den syriske hær imod oprørene i og omkring Yarmouk.

Referencer

Eksterne henvisninger 

Etableret i 1968
Terrorgrupper
Jacob Nybroe

Jacob Nybroe (født 15. april 1965) er en dansk journalist, der fra september 2016 til 10. august 2023 var chefredaktør på Jyllands-Posten. Han har tidligere været nyhedschef for TV 2 Nyhederne. 

Nybroe er student fra Risskov Amtsgymnasium i 1983 og senere uddannet journalist fra Danmarks Journalisthøjskole. Han har tidligere arbejdet i DSB, på Jyllands-Posten og TV 2/Østjylland indtil han i 2000 blev redaktionschef på TV 2 Nyhederne og således havde ansvaret for redaktionen i Odense. 

I august 2010 blev han udnævnt til nyhedschef efter at Michael Dyrby var blevet udnævnt til nyhedsdirektør og medlem af TV 2's direktion. 

PÅ Jyllands-Posten blev Nybroe chefredaktør på et tidspunkt, hvor avisen stadig var stærkt præget af Muhammed-krisen. Nybroes mantra blev formlen "mere Herning og mindre Muhammed", hvor han tilkendegav, at værdistof ikke skulle have forrang på avisen, men stå i lige konkurrence med andre stofområder.

Jacob Nybroe er bror til journalist Jeppe Nybroe.

Kilder 

Journalister ved Jyllands-Posten
Chefredaktører fra Danmark
Ansatte ved TV 2
Personer i Kraks Blå Bog
The Sims Medieval

The Sims Medieval er et computerspil i The Sims-serien, som er udviklet og udgivet af Electronic Arts til Microsoft Windows og Mac OS X. Spillet foregår i et middelaldertema hvor simmeren nu skal opbygge et kongerige mens de spiller.

Jobs 
 Læge
 Købmand
 Ridder
 Spion
 Troldmand
 Monark
 Smed
 Skjald
 Jakobinerpræst
 Petersk Præst

Referencer 

Computerspil fra 2011
Medieval
Electronic Arts-spil
Windows-spil
Macintosh-spil
Middelalderen i populærkultur
Gomez Addams

Gomez Addams er en fiktive personer fra tegneserien (senere TV-serie og film) Familien Addams.
Han er gift med Morticia Frump Addams, som han har børnene Pugsley og Wednesdays sammen med. Har er bror til Onkel Fester.

Han er høj med pomadebefængt hår og et tyndt overskæg. Desuden går han altid i jakkesæt.

Han og Morticia har ofte nogle hede elskovsnatte.

Tv-seriefigurer
Tegneseriefigurer
Louis 2. af Monaco

Louis (eller Ludvig) II, fyrste af Monaco (12. juli 1870 – 9. maj 1949), var fyrste af Monaco fra den 27. juni 1922 til den 9. maj 1949. Han levede i et forhold med Marie Juliette Louvet, som var mor til hans eneste barn, Prinsesse Charlotte. 

Prinsesse Charlotte overlod arveretten af tronen til sin søn, den senere Rainier 3. af Monaco, i 1944, som efterfulgte Louis II i 1949 på tronen.
 
Louis II er oldefar til  Monacos nuværende fyrste Albert 2. af Monaco.

Fyrster af Monaco
Personer fra Baden-Baden
Hertuger af Valentinois
Halling

Halling var en dansk brev- og lavadelig slægt, der opstod, da William Halling, født Vitus, (1744-1796) den 17. december 1783 blev adlet. Adelsslægten uddøde 1917, mens der stadig lever borgerlige medlemmer af Halling-slægten.

Halling ejede i nogle år Tirsbæk, hvilket han atter solgte. Senere ejede han Dronninglund Slot (med Dronninggård), Kærsgård, Petersholm og Williamsborg, hvor han byggede hovedbygningen. Han opholdt sig i reglen på Dronninglund. Han var gift med Christine Lide Hvas de Lindenpalm (1758-1817), datter af justitsråd Jørgen Hvas de Lindenpalm til Tirsbæk. Hendes moder var den kendte Karen Marie Loss. I sit ægteskab med Christine de Lindenpalm havde Halling 2 børn:

 Wilhelmine, gift med baron Krüdener, russisk minister.
 Hans Henrik von Halling (1775-1838), til Frisholt, major, gift 11. september 1799 med Karen Henriette Dorothea von Westen, datter af apoteker Peter von Westen i Odense, separeret og senere gift med professor Bjørn. Major von Halling var kendt for sin besynderlige samlerlyst, som havde køre‑ og ridepiske til genstand. Af ægteskabet med sin ovennævnte hustru havde han tre døtre:
a. Amalie, klosterfrøken i Vemmetofte,
b. Christiane Ulrikka, gift med oberst Fibiger,
c. Hanna Franciska, gift med kaptajn Langemark, og to sønner:
aa. William (6. februar 1803 – )
bb. Christian Ulrik (13. februar 1804 – 1876)

William Halling, kammerjunker, justitsråd, fuldmægtig under Finansministeriet, 1870 entlediget med pension, blev gift 1835 med Ernestine Caroline Amalie baronesse Holck (1814-1872). Deres eneste søn, Alexander (1838-1878), var først løjtnant i reserven, senere mægler og gift med en datter af general Vilhelm Jacob Branner. Hans eneste søn, Axel Halling (1869-1917) døde 1917 barnløs som slægtens sidste mand. William Halling havde desuden 2 døtre:
 Fanny (1835-1851), gift med kammerjunker, kaptajn Hans Gustav Grüner til Høstemark og Egense Kloster
 Caroline (1847-), gift 1873 med baron Rammel

Kilder 
 Beskrivelse i Dansk Adelskaldender 1878

Adelsslægter fra Danmark
Albert 1. af Monaco

Albert 1. af Monaco (13. november 1848 – 26. juni 1922) var fyrste af Monaco fra den 19. september 1889 til sin død i 1922.

Fyrster af Monaco
Storkors af Sankt Olavs Orden
Modtagere af Vegamedaljen
Personer fra Paris
Riddere af Serafimerordenen
Hertuger af Valentinois
Catalansk modernisme

Catalansk modernisme (som ikke må forveksles med modernisme) er en catalansk arkitektonisk, kunstnerisk, musikalsk og litterær stilart som groft set blev udviklet fra midten af 1880'erne til 1920'erne. Den er den catalanske version af skønvirke (dansk) / jugend (tysk) / art nouveau (fransk). Modernismebevægelsen var centreret omkring Barcelona, og den mest kendte eksponent for stilen var arkitekten Antoni Gaudí. Den catalanske modernisme begynder som et forsøg på at løfte catalansk kultur frem til samme niveau som kulturen i resten af Europa. Catalansk nationalisme var derfor en vigtig drivkraft.

Repræsentanter (Arkitektur) 

Flere af bygningerne fra denne periode er på UNESCOs Verdensarvsliste.

Af Lluís Domènech i Montaner:
 Palau de la Música Catalana (Barcelona)
 Hospital de Sant Pau (Barcelona)

Af Antoni Gaudí:
 Parque Güell (Barcelona)
 Palácio Güell (Barcelona)
 Templo Expiatório da Sagrada Família (Barcelona) – (Primært de dele af kirkebyggeriet som var færdig ved Gaudis død)
 Casa Batlló (Barcelona)
 Casa Milà (Barcelona)
 Casa Vicens (Barcelona)
 Colonia Güell-krypten (i Santa Coloma de Cervelló)

Stilperioder
Catalonien
Phu Bai Lufthavn

Da Nang Lufthavn (IATA:DAD, ICAO:VVDN) ligger på Da Nang, Vietnam.

Airlines and destinations 
 Pacific Airlines (Ho Chi Minh-byen)
 Vietnam Airlines (Hanoi, Ho Chi Minh-byen)

Lufthavne i Vietnam